stanford-oval/wikipedia huggingface dataset:
Fourtou

| Fourtou |
| --- | --- |
 Fourtou
 Koordinaatit: 42°54′31″N, 02°25′50″E 
Valtio:  Ranska
Alue:  Oksitania
Departementti:  Aude
Arrondissementti:  Limoux
Kantoni:  Quillan
Pinta-ala:  
 – Kokonaispinta-ala:  20,5 km²
Väkiluku (2016):  71
 – Väestötiheys:  3,47 as./km²
Postinumero:  11190
Infobox OKVirheellinen NIMI-arvo: 
Fourtou on Ranskan kunta Oksitanian alueella Auden departementissa maan eteläosassa. Se sijaitsee Limoux’n kaakkoispuolella Corbièresin vuoristoalueella. Kunnan pinta-ala on 20,5 neliökilometriä ja siellä on arviolta 71 asukasta (vuonna 2016).
Kylä on kunnan keskellä, ruisseau du Moulinin vasemmalla puolella, Orbieujoen varrella, jonka lähde on kunnan pohjoisosassa.
Aiheesta muualla

Kuvia tai muita tiedostoja aiheesta Fourtou Wikimedia Commonsissa
Geir Botnen

Geir Botnen
Geir Botnen (s. 1959) on norjalainen pianisti.
Botnen varttui Norheimsundissa. Hän opiskeli vuosina 1978–1983 Jiri Hlinkan johdolla Bergenissä. Botnen pääsi varhain esiintymään Bergenin filharmonisen orkesterin kanssa. Vuonna 1982 hän osallistui ensimmäisenä norjalaisena pianistina Moskovan kansainväliseen Tšaikovski-kilpailuun. Vuonna 1998 hän täydensi opintojaan György Kurtágin johdolla.
Botnen on esiintynyt lukuisten norjalaisten ja ulkomaalaisten orkesterien kanssa. Kapellimestareita, joiden johdolla hän on soittanut, ovat olleet muiden muassa Alan Gilbert, Arvid Jansons, Dmitri Kitajenko ja Eduard Serov. Botnen on esiintynyt esimerkiksi Bergenin kansainvälisellä festivaalilla ja Risørin kamarimusiikkifestivaalilla. Hänen yhteistyökumppaniensa joukossa on ollut trumpetisti Tine Thing Helseth. Botnenin levytysten joukossa on tulkintoja Edvard Griegin ja Geirr Tveittin teoksista.
Vuonna 2004 Botnen kutsuttiin esiintymään Nobelin rauhanpalkinnon jakoseremoniaan Osloon. Hän piti vuonna 2010 Kansallisteatterissa Bergenissä Ole Bull -vuosijuhlan avajaiskonsertin. Botnen oli keskeisesti mukana Hardingtonar-festivaalin perustamisessa; festivaalin tarkoituksena on muun muassa lisätä tietoisuutta säveltäjä Geirr Tveittin työstä. Botnen on toiminut festivaalin puhemiehenä ja taiteellisena johtajana. Hän on kuulunut myös Kansainvälisen Jiri Hlinka -musiikkiakatemian johtokuntaan ja ollut taiteilijaverkosto Hardingpulsin jäsenenä.
Ford Explorer

| Ford Explorer |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  Ford Motor Company
Valmistusvuodet:  1990–
Korimalli:  5-ovinen katumaasturi
Luokka:  J-segmentti
Teknisesti samankaltaisia:  Ford Flex Lincoln MKT Ford Taurus
Ford Explorer on Fordin valmistama maastoauto. Maaliskuussa 1990 esitelty malli kuuluu autoihin, joita etenkin Yhdysvalloissa kutsutaan SUV:eiksi (Sport Utility Vehicle).
Sukupolvet

Ensimmäinen sukupolvi.
Toinen sukupolvi.
Kolmas sukupolvi.
Neljäs sukupolvi.
Viides sukupolvi.
Viidennen sukupolven facelift
Kuudes sukupolvi
Aiheesta muualla

Kuvia tai muita tiedostoja aiheesta Ford Explorer Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Ford Focus RS WRC 09

| Ford Focus RS WRC 09 |
| --- | --- |
 Mikko Hirvonen Katalonian rallissa 2010.
Yleiset tiedot
Luokka:  World Rally Car
Talli:   Ford
Kuljettajat:   Mikko Hirvonen  Jari-Matti Latvala
Teknisiä tietoja
Renkaat:  P Pirelli
Kilpailuhistoria
Debyytti:  Sardinian ralli 2009
Kilpailuja:  20
Voittoja:  8
Palkintosijoja:  18
Ford Focus RS WRC 09 on Fordin ralliauto, joka teki debyyttinsä Sardinian MM-rallissa kaudella 2009. Autolla voitettiin kaikkiaan kahdeksan osakilpailua.
Rallin MM-sarjan tulokset

| Fordin tehdastiimin tulokset Rallin MM-sarjassa> .Kausi | Fordin tehdastiimin tulokset Rallin MM-sarjassa> .Renkaat | Fordin tehdastiimin tulokset Rallin MM-sarjassa> .Kuljettaja | Fordin tehdastiimin tulokset Rallin MM-sarjassa> .1 | Fordin tehdastiimin tulokset Rallin MM-sarjassa> .2 | Fordin tehdastiimin tulokset Rallin MM-sarjassa> .3 | Fordin tehdastiimin tulokset Rallin MM-sarjassa> .4 | Fordin tehdastiimin tulokset Rallin MM-sarjassa> .5 | Fordin tehdastiimin tulokset Rallin MM-sarjassa> .6 | Fordin tehdastiimin tulokset Rallin MM-sarjassa> .7 | Fordin tehdastiimin tulokset Rallin MM-sarjassa> .8 | Fordin tehdastiimin tulokset Rallin MM-sarjassa> .9 | Fordin tehdastiimin tulokset Rallin MM-sarjassa> .10 | Fordin tehdastiimin tulokset Rallin MM-sarjassa> .11 | Fordin tehdastiimin tulokset Rallin MM-sarjassa> .12 | Fordin tehdastiimin tulokset Rallin MM-sarjassa> .13 | Fordin tehdastiimin tulokset Rallin MM-sarjassa> .Pisteet | Fordin tehdastiimin tulokset Rallin MM-sarjassa> .Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | P |  | IRE | NOR | CYP | POR | ARG | ITA | GRE | POL | FIN | AUS | ESP | GBR |  | 140 | 2. |
| 2009 | P |  Mikko Hirvonen |  |  |  |  |  | 2 | 1 | 1 | 1 | 1 | 3 | 2 |  | 140 | 2. |
| 2009 | P |  Jari-Matti Latvala |  |  |  |  |  | 1 | 3 | Kesk. | 3 | 4 | 6 | 7 |  | 140 | 2. |
| 2010 | P |  | SWE | MEX | JOR | TUR | NZL | POR | BUL | FIN | GER | JPN | FRA | ESP | GBR | 337 | 2. |
| 2010 | P |  Mikko Hirvonen | 1 | 4 | 20 | 3 | 4 | 4 | 5 | Kesk. | Kesk. | 6 | 5 | 5 | 4 | 337 | 2. |
| 2010 | P |  Jari-Matti Latvala | 3 | 5 | 2 | 8 | 1 | Kesk. | 6 | 1 | 4 | 3 | 4 | 4 | 3 | 337 | 2. |
Aiheesta muualla

Kuvia tai muita tiedostoja aiheesta Ford Focus RS WRC 09 Wikimedia Commonsissa
Ford Focus RS WRC 09 Juwra.com
George Fox

George Fox. Oletettu muotokuva.
George Fox (1624 – 13. tammikuuta 1691) oli kveekariliikkeen perustanut brittiläinen kristitty. Hän joutui hengellisen työnsä johdosta vainotuksi ja vangituksi, kuten useat muutkin kveekareiksi kääntyneet noina aikoina.
Foxin varhainen seuraaja oli Pennsylvanian perustanut William Penn. Ajan johtaviin kveekareihin kuului myös George Foxin vaimo Margaret Fell.
Aiheesta muualla

Lisää luettavaa aiheesta George Fox on Wikiaineistossa
Kuvia tai muita tiedostoja aiheesta George Fox Wikimedia Commonsissa
Foursquare

| Foursquare |
| --- | --- |

Verkkosivusto:  foursquare.com
Rekisteröinti:  Pakollinen
Omistaja:  Foursquare Inc.
Luonut:  Dennis Crowley Naveen Selvadurai
Avattu:  11. maaliskuuta 2009
Nykyinen tila:  aktiivinen
Foursquare on kaupunkikartta mobiilisovelluksen ja verkkosivuston muodossa. Palvelun perustivat Dennis Crowley ja Naveen Selvadurai vuoden 2009 alkupuolella. Vuonna 2013 Foursquarella oli jo 33 miljoonaa rekisteröityä käyttäjää.
Swarm

Yritys ilmoitti toukokuussa 2014 siirtävänsä Foursquaren sosiaaliset toiminnot uuteen mobiilisovellukseensa Foursquare Swarmiin. Swarm on sovellus, jossa sen käyttäjät ”kirjautuvat” (eng. check-in) mobiililaitteillaan eri paikkoihin ja näin kertovat tuttavapiirilleen, missä liikkuvat.
Fort MacKay

| Fort MacKay (Hamlet of Fort MacKay) Fort McKay |
| --- | --- |

 Fort MacKay
 Koordinaatit: 57°11′12.34″N, 111°38′12.34″W 
Valtio:   Kanada
Provinssi:  Alberta
Kunta:  Wood Buffalo
Hallinto:  
 – Asutustyyppi:  Pikkukylä
 – Hallinnon tyyppi:  Wood Buffalon kunnanvaltuusto
Pinta-ala:  
 – Kokonaispinta-ala:  8.17 km²
Korkeus:  260 m
Väkiluku (2008):  862
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Fort MacKay (Tunnetaan myös nimellä Fort McKay) on 862 asukkaan (2008) pikkukylä ja intiaanireservaatti Kanadassa, Albertan provinssissa, Wood Buffalon kunnassa.  Kylän itäpuolella virtaa Athabascajoki. Kylä sijaitsee Alberta Highway 63 pohjoispään läheisyydessa, noin 60 kilometriä Fort McMurraystä pohjoiseen. Fort MacKayn tärkeimpiä työllistäjiä ovat Athabascan öljyhiekkaa hyödyntävät öljy-yhtiöt. Fort MacKay/Horizon lentoasema sijaitseen kylän luoteispuolella.
Historia

Ennen eurooppalaisten saapumista alueella on asunut chippewa ja cree intiaaneja tuhansien vuosien ajan ja myöhemmin métisejä 1820-luvulta alkaen.
Kylä on kasvanut voimakkaasti vuosina 2005–2008. Väestönkasvu johtuu pääasiassa alueen öljyhiekkaa hyödyntävien yhtiöiden laajennettua toimintaansa.
Aiheesta muualla

Fort McKay First Nations (englanniksi)
Finlands svenska publicistförbund

Finlands svenska publicistförbund on suomenruotsalaisten journalistien järjestö. Se on perustettu vuonna 1907. Järjestö järjestää vuosittain vuosikokouksen, jossa keskustellaan ajankohtaisista suomenruotsalaisia koskevista kysymyksistä. Järjestö myös jakaa joka vuosi 14. tammikuuta Topeliuspriset-palkinnon, suomenruotsalaisen journalistipalkinnon.
Aiheesta muualla

Finlands svenska publicistförbund - Internet-sivut (Arkistoitu – Internet Archive)
Said Belqola

| Said Belqola> سعيد بلقولة.Henkilötiedot |
| --- | --- |
Koko nimi:  Said Belqola
Syntynyt: 30. elokuuta 1956 Tiflet, Marokko
Kuollut: 15. kesäkuuta 2002 Rabat, Marokko
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1993–2002 | FIFA |  |  |

Said Belqola (30. elokuuta 1956 Tiflet – 15. kesäkuuta 2002 Rabat) oli marokkolainen jalkapallotuomari. Hän toimi kansainvälisen jalkapalloliiton FIFA:n virallisena tuomarina vuodesta 1993 kuolemaansa asti.
Belqola tunnetaan parhaiten siitä, että hän tuomitsi vuoden 1998 MM-kilpailuiden finaalin Brasilian ja isäntämaa Ranskan välillä. Noissa kisoissa hän tuomitsi myös kaksi alkulohko-ottelua. Saman vuoden Afrikan-mestaruuskilpailuissa Belqola tuomitsi niin ikään finaalin. Belqola on historian ensimmäinen ja ainoa MM-kilpailuiden finaalin tuominnut afrikkalaishenkilö.
Belqola kuoli syöpään kesäkuussa 2002 vain 45-vuotiaana. Hän oli siviiliammatiltaan tullivirkailija.
Ford Excursion

| Ford Excursion |
| --- | --- |

Valmistustiedot
Valmistusmaa:   Yhdysvallat
Valmistaja:  Ford Motor Company
Valmistusvuodet:  2000–2005
Korimalli:  5-ovinen SUV
Luokka:  J-segmentti
Teknisesti samankaltaisia:  Ford Super Duty
Tekniset tiedot
Moottori:  V8, V10
Iskutilavuus:  n. 5403–7300 cm3
Teho:  235–330 hv
Huippunopeus:  -
Kiihtyvyys:  -
Vetotapa:  neliveto
Ford Excursion on Fordin suurin SUV-malli. Excursion on rakennettu Ford F250 Super Duty -kuorma-auton pohjalle. Moottorivalikoimassa ovat 5,4 litran (V8) ja 6,8 litran (V10) bensiinimoottorit sekä 6 litran Dieselmoottori (V8). Vuoteen 2003 asti oli tuotannossa myös 7,3 litran V8-dieselmoottori.
Varsinkin ympäristöjärjestöt ovat arvostelleet Excursionia paljon. Sen valmistus päättyi syksyllä 2005. Syynä olivat Super Dutyjen kasvanut tuotantotarve ja auton kehnot myyntiluvut. Eniten Excursionin myyntiä söi öljyn ja siten fossiilipolttoaineiden kasvanut hinta, joka teki Excursionin ajamisen varsin kalliiksi, sillä auto kuluttaa bensiini-V8:lla varustettuna kaupunkiajossa 24l/100km. V10-moottorin kulutus on vieläkin suurempi.
Moottorit

Moottorivalikoimassa on 5,4 litran (V8) ja 6,8 litran (V10) bensakoneet sekä 6 litran diesel (V8). Vuoteen 2003 asti oli tuotannossa myös 7,3 litran V8-dieselmoottori.
| Malli | Moottori | Iskutilavuus | Teho | Vääntö | Mallivuodet |
| --- | --- | --- | --- | --- | --- |
| 5.3 | V8 Triton | 5403 cm3 | 190 kW (258 hv) @ 4500 r/min | 475 Nm @ 2500 r/min | 2000–2005 |
| 6.8 | V10 Triton | 6802 cm3 | 231 kW (314 hv) @ 4250 r/min | 577 Nm @ 3200 r/min | 2000–2005 |
| 6.0 TD | V8 Powerstroke | 5950 cm3 | 243 kW (330 hv) @ 3300 r/min | 760 Nm @ 2000 r/min | 2003–2005 |
| 7.3 TD | V8 Powerstroke | 7270 cm3 | 188 kW (253 hv) @ 2600 r/min | 685 Nm @ 1600 r/min | 2000–2003 |
Mitat

Pituus: 5 751 mm
Leveys: 2 029 mm
Korkeus: 2 024 mm
Akseliväli: 3 482 mm
Omamassa: 3 261 kg
Aiheesta muualla

Kuvia tai muita tiedostoja aiheesta Ford Excursion Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Ford Excursionin facelift
FIA GT Championship

| FIA GT Championship |
| --- | --- |

Järjestäjä:  FIA
Maa:  Kansainvälinen
Ensimmäinen kausi:  1997
Viimeinen kausi:  2009
FIA GT Championship oli urheiluautosarja, jota organisoi kansainvälisen autoliiton FIA:n alainen Stéphane Ratel Organisation eli SRO. Sarja kehittyi BPR Global GT -sarjasta ja se käynnistyi vuonna 1997. Pääasiassa sarjan kilpailut ajettiin Euroopassa, mutta myös Aasian puolella oli kilpailuja. Sarjassa ajettiin Gran Turismo -urheiluautoilla.
Ennen sarjan alkua oli BPR Global GT Series -sarja.
Sarjan viimeinen kausi ajettiin vuonna 2009. Kaudeksi 2010 sarja jakautui kahdeksi eri sarjaksi: FIA GT1 World Championshipiksi ja FIA GT2 European Championshipiksi. GT2-sarja kuitenkin kariutui vähäisen kiinnostuksen vuoksi.
Suomalaisista muun muassa Jyrki Järvilehto, Mika Salo, Toni Vilander, Markus Palttala ja Mikael Forstén kilpailivat sarjassa.
Mestarit

|   |  | GT1 | GT2 |
| --- | --- | --- | --- |
| 1997 | Kuljettaja |  Bernd Schneider |  Justin Bell |
| 1997 | Talli |  AMG-Mercedes - Mercedes-Benz CLK-GTR |  Oreca - Chrysler Viper GTS-R |
| 1998 | Kuljettaja |  Klaus Ludwig   Ricardo Zonta |  Olivier Beretta  Pedro Lamy |
| 1998 | Talli |  AMG-Mercedes - Mercedes-Benz CLK-LM |  Oreca - Chrysler Viper GTS-R |
|   |  | GT | GT |
| 1999 | Kuljettaja |  Olivier Beretta  Karl Wendlinger |  Olivier Beretta  Karl Wendlinger |
| 1999 | Talli |  Oreca - Chrysler Viper GTS-R |  Oreca - Chrysler Viper GTS-R |
|   |  | GT | N-GT |
| 2000 | Kuljettaja |  Julian Bailey  Jamie Campbell-Walter |  Christophe Bouchut  Patrice Goueslard |
| 2000 | Talli |  Lister Racing - Lister Storm |  Larbre Compétition - Porsche 911 GT3-R |
| 2001 | Kuljettaja |  Christophe Bouchut  Jean-Philippe Belloc |  Christian Pescatori  David Terrien |
| 2001 | Talli |  Larbre Compétition - Chrysler Viper GTS-R |  JMB Racing - Ferrari 360 Modena |
| 2002 | Kuljettaja |  Christophe Bouchut |  Stéphane Ortelli |
| 2002 | Talli |  Larbre Compétition - Chrysler Viper GTS-R |  Freisinger - Porsche 911 GT3-RS |
| 2003 | Kuljettaja |  Thomas Biagi  Matteo Bobbi |  Stéphane Ortelli  Marc Lieb |
| 2003 | Talli |  BMS Scuderia Italia - Ferrari 550 Maranello |  Freisinger - Porsche 911 GT3-RSR |
| 2004 | Kuljettaja |  Fabrizio Gollin  Luca Cappellari |  Sascha Maassen  Lucas Luhr |
| 2004 | Talli |  BMS Scuderia Italia - Ferrari 550 Maranello |  Freisinger - Porsche 911 GT3-RSR |
|   |  | GT1 | GT2 |
| 2005 | Kuljettaja |  Gabriele Gardel |  Marc Lieb  Mike Rockenfeller |
| 2005 | Talli |  Vitaphone Racing - Maserati MC12 |  Gruppe M - Porsche 911 GT3-RSR |
| 2006 | Kuljettaja |  Michael Bartels  Andrea Bertolini |  Jaime Melo |
| 2006 | Talli |  Vitaphone Racing - Maserati MC12 |  AF Corse - Ferrari F430 GT2 |
| 2007 | Kuljettaja |  Thomas Biagi |  Dirk Müller  Toni Vilander |
| 2007 | Talli |  Vitaphone Racing - Maserati MC12 |  Motorola AF Corse - Ferrari F430 GT2 |
| 2008 | Kuljettaja |  Michael Bartels  Andrea Bertolini |  Gianmaria Bruni  Toni Vilander |
| 2008 | Talli |  Vitaphone Racing Team |  AF Corse |
| 2009 | Kuljettaja |  Michael Bartels  Andrea Bertolini |  Richard Westbrook |
| 2009 | Talli |  Vitaphone Racing Team |  AF Corse |
Aiheesta muualla

Wikimedia Commonsissa on kuvia tai muita tiedostoja aiheesta .
Sarjan viralliset kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:FIA GT Championship
Käännös suomeksi
Foodora

| Foodora |
| --- | --- |

Avainhenkilöt:  Emanuel Pallua, Julian Dames, Rodrigo Sampaio, Eduardo Goes
Kotipaikka:  Berliini
Toimiala:  Ruoan kotiinkuljetus
Omistaja:  Delivery Hero
Kotisivu:  www.foodora.com www.foodora.fi
Infobox OKVirheellinen NIMI-arvo: 
Foodora on ruoankuljetuspalvelu, jonka pääkonttori sijaitsee Berliinissä. Suomessa Foodoran pääkonttori sijaitsee Helsingissä ja sen toimitusjohtajana toimii Joonas Kuronen. Euroopassa palvelu on toiminnassa kahdeksassa eri maassa, Suomessa, Ruotsissa, Tanskassa, Norjassa, Itävallassa, Tšekissä, Unkarissa ja Slovakiassa. Pohjoismaiden suurin ruoka- ja päivittäistavarakaupan alan alustatalousyhtiö Foodora on osa saksalaista Delivery Hero-konsernia, joka on yksi maailman johtavimmista ruoan ja päivittäistavarakaupan toimitusalustoista. Delivery Hero toimii yli 70 maassa ympäri maailmaa. Pohjoismaissa Foodora on alansa markkinajohtaja.
Vuonna 2023 Foodora Finland toimii yli 100 paikkakunnalla ja sen Suomen pääkonttorilla työskentelee yli 200 työntekijää.
Käyttämällä Foodoran mobiilisovellusta, nettisivuja tai yrityspalvelua asiakkaat voivat tarkastella paikallisia ravintoloita ja päivittäistavarakauppoja, tehdä tilauksen sekä seurata tilauksen kulkua.
Historia

Foodora aloitti toimintansa Volo GmbH:nä Münchenissä Saksassa vuonna 2014. Nimi muutettiin Foodoraksi, ja pääkonttori siirrettiin Berliiniin Rocket Internetin ostettua yrityksen huhtikuussa 2015. Lisäksi kesäkuussa 2015 Foodora osti kuljetuspalvelun Hurrierin (Kanada), Suppertimen (Australia) ja Heimschmecker (Itävalta), jotka nyt toimivat Foodoran alla.
Syyskuussa 2015 Delivery Hero osti Foodoran Rocket Internetiltä, jolloin Foodora ja Delivery Heron ruuankuljetusbrändi Urban Taste fuusioituivat.  Delivery Heron tarinan juuret sijoittuvat Ruotsiin. Ruotsalainen start up -yrittäjä Niklas Östberg perusti ruoan kuljetuspalvelun Ruotsissa vuonna 2008, josta tuli Delivery Hero vuonna 2011 yrityksen muutettua Saksaan.
Foodora aloitti toimintansa Helsingissä kesäkuussa 2015. Helmikuussa 2016 Foodora laajeni Turkuun ja Tampereelle, ja toukokuussa 2016 se aloitti toimintansa myös Espoossa.
Suomessa Foodoran historiaan liittyy suomalainen Pizza-Online.fi -kuljetuspalvelu. Pizza-Online.fi oli Suomessa toimiva valtakunnan kattava verkkosivusto, jonka kautta pystyi tilaamaan ravintoloiden valmistamaa ruokaa. SLM Finland -yrityksen Toni Toijanaho ja Henrik Bamford perustivat Pizza-Online.fi:n Keravalla vuonna 2007. Se toimi ensin Keski-Uudellamaalla eli Keravan, Järvenpään ja Tuusulan alueella, ja laajeni siitä muualle.
Pizza-onlinesta tuli nopeasti menestys. Liikevaihto ylitti miljoona euroa toisena täytenä toimintavuotena. Vuonna 2012 Pizza-online myytiin saksalaiselle ruokakuljetusjätille Delivery Herolle, joka omistaa myös Foodoran.  Kauppasumma oli Ylen tietojen mukaan kuusi miljoonaa euroa, minkä lisäksi myyjät saivat kahden miljoonan euron edestä korkomaksuja. Kaupantekohetkellä Pizza-onlinessa oli mukana arviolta yli 80 prosenttia niistä ravintoloista, jotka kuljettivat pizzaa kotiin. Delivery Heron omistuksessa Pizza-onlinen liikevaihto moninkertaistui. Vuonna 2019 Pizza-Onlinella oli Suomessa runsaat 60 työntekijää. Foodora ja Pizza-Online.fi toimivat aluksi rinnakkain kahtena erillisenä organisaationa, mutta fuusioituivat tammikuussa 2020 ja yhtiö jatkoi Foodorana. Työntekijät jatkoivat vanhoina työntekijöinä vuoden 2020 fuusion jälkeen.
Liiketoimintamalli

Käyttämällä Foodoran nettisivuja tai mobiilisivuja asiakkaat voivat valita ravintolan tai kaupan omalta alueeltaan, tehdä tilauksen ja maksaa sen. Tämän jälkeen ravintola valmistaa tilauksen tai kauppa paketoi tuotteen, jonka Foodoran lähetti noutaa ja kuljettaa asiakkaalle. Foodora lupaa toimittaa kuljetukset 30 minuutissa.
Maantieteellinen sijainti

Foodora toimii Suomessa yli 100 paikkakunnalla. Euroopassa Foodora toimii Ruotsissa, Suomessa, Tanskassa, Norjassa, Unkarissa, Itävallassa, Tšekissä ja Slovakiassa.
Foodoran polkupyörälähetti Tampereella.
Rowan & Martin’s Laugh-In

| Rowan & Martin's Laugh-In |
| --- | --- |
 Dan Rowan ja Dick Martin
Tyyli:  viihde
Alkuperämaa:   Yhdysvallat
Alkuperäiskieli:  englanti
Verkko:   NBC
Esitetty:  22. tammikuuta 1968 – 14. toukokuuta 1973
Jaksoja:  124
Tuotanto
Tuottaja(t):  George Schlatter Paul W. Keyes Carolyn Raskin
Aiheesta muualla
IMDb 
Rowan & Martin's Laugh-In oli yhdysvaltalainen viihdesarja, jota NBC esitti 22. tammikuuta 1968 ja 14.toukokuuta 1973 välisenä aikana. Sarjan päätähtinä olivat Dan Rowan ja Dick Martin. Ensimmäinen Laugh-In lähetettiin pisteohjelmana jo 9. syyskuuta 1967, jonka saaman suosion takia päädyttiin sarjan tuottamiseen.
Sarjassa vieraili kymmeniä näyttelijöitä, mutta ainoina Rowanin ja Martinin ohella koko sarjan ajan mukana olleet olivat Ruth Buzzi ja Gary Owens. Näyttelijävieraina sarjassa esiintyivät muun muassa Goldie Hawn, Lily Tomlin, Judy Carne, Arte Johnson, Henny Youngman, Alan Sues, Jo Anne Worley ja John Wayne.
Myös Richard Nixon vieraili ohjelmassa vuoden 1968 presidentinvaalikampanjansa aikana. Tämä oli ensimmäinen kerta Yhdysvalloissa, kun vaaliehdokas uskalsi asettaa itsensä naurunalaiseksi televisiossa, ja tempaus auttoi osaltaan Nixonia voittamaan vaalit. Sen jälkeen poliitikot oppivat pian käyttämään televisiota hyväkseen myös viihteellisemmän julkisuuden saamiseksi.
Rowan & Martin's Laugh-In jäi ainoaksi televisiosarjaksi, jossa käytettiin laajamittaisesti NBC-yhtiön kehittämää, Quadruplex-videoformaattiin perustuvaa työlästä ja kallista varhaista videoeditointitekniikkaa. Siinä kuva ja ääni kopioitiin ensin filmimateriaalille, jolla tehtiin alustava offline-leikkaus. Filmikopioon liitetyt äänimerkit helpottivat sitten löytämään vastaavat leikkauskohdat videonauhasta, jonka editointi oli tehtävä ”sokkona” ilman mahdollisuutta nähdä videokuvaa. Kunkin 45-minuuttisen jakson 350–400 leikkausta kuvasta toiseen vaati noin 60 tunnin työmäärän.